Legal Document

Category: 324

Text:
11. ΑΠΟΦΑΣΙΣ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ.67298 της 21/26 Ιουν.1952 Περί καθορισμού αξίας δικαστικού ενσήμου αντιγραφικών δικαιωμάτων. Έχοντες υπ’ όψιν α)την παρ. 1 του άρθρ. 5 του Α.Ν. 1660/51 «περί των αποδοχών του αριθμού των υπαλλήλων της Γραμματείας των Δικαστηρίων κλπ.» ως ετροποποιήθη υπό του άρθρ. 1 του Α.Ν. 1789/51 «περί τροποποιήσεως διατάξεών τινων αφορωσών την πολιτικήν διαδικασίαν», β)το άρθρον μόνον του Α.Ν. 751/45 «περί καθορισμού της αξίας του αντιγραφοσήμου», καθορίζομεν την αξίαν του δικαστικού ενσήμου αντιγραφικών δικαιωμάτων: Α΄.Του επικολλωμένου επί των εκδιδομένων υπό των Γραμματέων Δικαστηρίων και Εισαγγελιών δικαστικών αντιγράφων και πιστοποιητικών ως εξής: 1.Επί των εκδιδομένων υπό των Γραμματέων του Συμβουλίου Επικρατείας. Αρείου Πάγου και της Εισαγγελίας αυτού εις δραχ. 7.000 κατά φύλλον χαρτοσήμου (δύο σελίδας). 2.Επί των εκδιδομένων υπό των Γραμματέων Εφετών και Εισαγγελιών Εφετών και των Κακουργιοδικείων εις δραχ. 5.000 κατά φύλλον χαρτοσήμου (δύο σελίδας). 3.Επί των εκδιδομένων υπό των Γραμματέων Πρωτοδικών και Εισαγγελιών αυτών, Πλημμελειοδικείων και Εισαγγελιών αυτών εις δραχ. 4.000 κατά φύλλον χαρτοσήμου (δύο σελίδας). 4.Επί των εκδιδομένων υπό των Γραμματέων Ειρηνοδικείων και Πταισματοδικείων εις δραχ. 2.000 κατά φύλλον χαρτοσήμου (δύο σελίδας). 5.Επί των εκδιδομένων υπό των Γραμματέων Ειρηνοδικείων επί υποθέσεων μικροδιαφορών και εργατικών διαφορών και άλλων ειδικών διαδικασιών εις δραχ. 1.000 κατά φύλλον χαρτοσήμου (δύο σελίδας). Β΄.Εις τας περιπτώσεις της παρ. 2 του άρθρ. 12 του Ν.Δ. 1041/42 εις δρχ. 1.000 κατά φύλλον χαρτοσήμου (δύο σελίδας). Η ισχύς της παρούσης άρχεται από της 1 Ιουλ. 1952. 6.Β.θ.9-11 Αντιγραφικά Δικαιώματα Αρχεία Δικαστηρίων 6.Β.ι.1-2